open-index/open-wikipedia-markdown huggingface dataset:
ফাইভার

**ফাইভার** হলো ফ্রিলেন্সারদের জন্য গঠিত একটি অনলাইন মার্কেট প্লেস। ২০১০ সালে ইসরাইলের একটি কোম্পানি এটি প্রতিষ্ঠা করে, যা বিশ্বব্যাপী সেবা প্রদান করে এবং ২০১২ সালের তথ্য মতে তাদের ৩০ লক্ষ সেবা নথিবদ্ধ হয়। 

প্রতিষ্ঠাতা মিকা কাফম্যান এবং শাই উইনারারের দ্বারা এটি প্রতিষ্ঠিত হয়েছিল এবং ফেব্রুয়ারি ২০১০ সালে এটি চালু করা হয়েছিল। প্রতিষ্ঠাতা অনলাইন সেবার  বাজারের ধারণা নিয়ে এসেছিলেন যা ফ্রিল্যান্স ঠিকাদারদের দ্বারা দেওয়া বিভিন্ন ডিজিটাল পরিষেবাদি কিনতে এবং বিক্রি করার জন্য দুই পক্ষের প্ল্যাটফর্ম  সরবরাহ করবে। সাইটে দেওয়া পরিষেবাগুলি লেখা, অনুবাদ, গ্রাফিক ডিজাইন, ভিডিও সম্পাদনা এবং প্রোগ্রামিং ক্ষেত্রের অন্তর্ভুক্ত। 

## '''অলাভজনক প্রতিষ্ঠানের জন্য উদ্যোগ'''
২০২৪ সালের ডিসেম্বরে, ফাইভার ক্রমবর্ধমান অলাভজনক প্রতিষ্ঠানগুলিকে সমর্থন করার জন্য তার প্রথম অলাভজনক হাব চালু করে। এই প্ল্যাটফর্মটি শুরুতে নিবন্ধিত অলাভজনক প্রতিষ্ঠানগুলিকে ফাইভার ক্রেডিটে $৫০ প্রদান করে, প্রতি $৫০০ খরচের জন্য অতিরিক্ত $৫০ ক্রেডিট প্রদান করে। এটি অ্যাডোব এবং ওয়ার্ডপ্রেসের মতো সরঞ্জামগুলিতেও ছাড় প্রদান করে।

অলাভজনক প্রতিষ্ঠানটি অলাভজনক প্রতিষ্ঠানগুলিকে এই খাতে অভিজ্ঞ যাচাইকৃত ফ্রিল্যান্সারদের সাথে সংযুক্ত করে এবং 501(c)(3) অন্তর্ভুক্তি এবং তহবিল সংগ্রহের কৌশল সম্পর্কিত নির্দেশিকা সহ শিক্ষামূলক উপকরণ সরবরাহ করে। Fiverr-এর একটি জরিপে দেখা গেছে যে অর্ধেকেরও বেশি অলাভজনক প্রতিষ্ঠানের নেতারা নিয়মিত কর্মচারীদের ক্লান্তির কথা জানিয়েছেন এবং 81% উল্লেখ করেছেন যে ফ্রিল্যান্সাররা তাদের প্রতিষ্ঠানের নতুন চাহিদার সাথে খাপ খাইয়ে নেওয়ার ক্ষমতাকে ইতিবাচকভাবে প্রভাবিত করে। 

ফাইভার কর্তৃক পরিচালিত একটি জরিপে অলাভজনক প্রতিষ্ঠানগুলির মুখোমুখি চ্যালেঞ্জগুলি তুলে ধরা হয়েছে, যেখানে দেখা গেছে যে ৫০% এরও বেশি অলাভজনক প্রতিষ্ঠানের নেতারা নিয়মিত কর্মীদের ক্লান্তির কথা জানিয়েছেন। অধিকন্তু, ৮১% উত্তরদাতা উল্লেখ করেছেন যে ফ্রিল্যান্সারদের সাথে কাজ করার ফলে তাদের প্রতিষ্ঠানের ক্রমবর্ধমান চাহিদা এবং পরিচালনাগত চ্যালেঞ্জগুলির সাথে খাপ খাইয়ে নেওয়ার ক্ষমতা উন্নত হয়েছে।https://finance.yahoo.com/news/fiverr-launches-first-ever-nonprofit-130000422.html 

## গিগ
ফাইভারের ছোট ছোট সার্ভিস গুলো প্যাক হিসাবে থাকে যাকে গিগ বলা হয়। গিগ থেকেই মুলত ক্রেতারা কোন সার্ভিস ক্রয় করতে আগ্রহ প্রকাশ করে তাই ফ্রিলান্সারদের জন্য গিগ গুরুত্বপূর্ণ।

## আরো দেখুন
* আপওয়ার্ক
* মুক্তপেশা
* ফ্রিলেন্সার 

## তথ্যসূত্র

## বহিঃসংযোগ

বিষয়শ্রেণী:অনলাইন সেবা
বিষয়শ্রেণী:২০১০-এ প্রতিষ্ঠিত ইন্টারনেট সম্পত্তি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:ফ্রিল্যান্স মার্কেটপ্লেস ওয়েবসাইট
আমিনা বোয়াইচ

থাম্ব|আমিন বোয়াইচ

**আমিনা বোয়াইচ** (জন্ম ১০ ডিসেম্বর ১৯৫৭) হচ্ছেন একজন মরোক্কান মানবাধিকার কর্মী। ডিসেম্বর ২০১৮ থেকে, বোয়াইচ মরোক্কান জাতীয় মানবাধিকার কাউন্সিলের সভাপতি হিসেবে দায়িত্ব পালন করছেন।

তিনি সবার নজরে আসেন, যখন ২০০৬ সালে তিনি মরোক্কোর একটি প্রধান এনজিওর সভাপতি নির্বাচিত হন।

মরোক্কোর মানবাধিকার সংস্থার সভাপতি হিসাবে, বোয়াইচ তার নিজ দেশের মানবাধিকার বিষয়ক সমস্যাগুলোর ক্ষেত্রে কাজ করেছেন, যেমন: নির্যাতন, শরণার্থী অধিকার, নারী অধিকার ও মৃত্যুদন্ড বাতিল।

তিনি ২০১০ সালে আন্তর্জাতিক মানবাধিকার সংস্থার ভাইস-প্রেসিডেন্ট এবং পরে ২০১৩ সালে মহাসচিব নির্বাচিত হন। তারপর, ২০১৬ সালে, বোয়াইচ সুইডেন ও লাটভিয়ায় মরোক্কোর রাষ্ট্রদূত হিসেবে কাজ করেন।

২০১৫-এ, তিনি তার সততা এবং মানবাধিকার বিষয়ে ক্রমাগত জড়িত থাকার জন্য ফরাসি লেজিওঁ দনর সম্মাননা পান।

## পটভূমি
বোয়াইচ ১০ই ডিসেম্বর ১৯৫৭ সালে টিতোউয়ান-এর একটি রিফিয়ান পরিবারে জন্মগ্রহণ করেন।

রাবাতের *মোহাম্মদ ভি বিশ্ববিদ্যালয়* থেকে তিনি অর্থনীতিতে মাস্টার্স ডিগ্রি অর্জন করেছেন।

বোয়াইচ অল্প বয়সে তার মানবাধিকার কর্মজীবন শুরু করেন, রাজনৈতিক বন্দীদের পরিবারের সাথে নেতৃত্বের বছরগুলির সময়কালে মরোক্কোতে কাজ করেছেন। তিনি নারী অধিকার বিষয়ে সর্বজনবিদিত সমাজবিজ্ঞানী ফাতেমা মের্নিসি -এর সাথে দুই বছর কাজ করেছেন, বিশেষ করে মুসলিম নারী; এবং আরবি, ফ্রেঞ্চ, ইংরেজি এবং স্প্যানিশ ভাষায় এই বিষয়ে অনেক নিবন্ধ প্রকাশ করেছেন।

পেশাগতভাবে, তিনি অনেক রাজনৈতিক অবস্থানে আসীন হয়েছেন, বিশেষ করে ১৯৯৮ থেকে ২০০২ সাল পর্যন্ত সাবেক প্রধানমন্ত্রী আবদেরহমান ইউসুফফির মন্ত্রিসভায় সদস্য হিসেবে নিযুক্ত হওয়া, এবং আরব বসন্তের মাঝামাঝি সময়ে ষষ্ঠ মুহাম্মদ কর্তৃক সাংবিধানিক সংস্কারের পরামর্শক কমিশনের সদস্য নিযুক্ত হওয়া উল্লেখযোগ্য।' মরোক্কান সংবিধানে তার উল্লেখযোগ্য অবদানের জন্য, তাকে ষষ্ঠ মুহাম্মদ কর্তৃক অর্ডার অফ দি থ্রোন-এ ভূষিত করা হয়েছিল।

তিনি জাতিসংঘ আফ্রিকান ইউনিয়ন এবং ইউরো-ভূমধ্যসাগরীয় ফোরাম এবং ফ্রিডম অফ অ্যাসোসিয়েশনের সাথে ঘনিষ্ঠভাবে কাজ করেছেন।

তিউনিশিয়াযর সাবেক রাষ্ট্রপতি জিন এল আবিদিন বেন আলীর পদত্যাগের পর তিউনেশিয়ায় এবং লিবিয়ার সাবেক রাষ্ট্রপতি মুয়াম্মর গাদ্দাফির অন্তর্ধানের পর লিবিয়ায় ভ্রমণ করা প্রথম মানবাধিকার ব্যক্তিত্বদের মধ্যে তিনি একজন।
আরব লিগের সংস্কারের জন্য আঞ্চলিক গোষ্ঠীগুলোতে তিনি খুব সক্রিয় ছিলেন এবং আছেন।

## তথ্যসূত্র

## বহিঃসংযোগ
* Amina Bouayach , OpenDemocracy.net
* http://www.worldcoalition.org/Uniting-activists-forces-is-Amina-Bouayachs-obsession.html 
* http://www.marocpress.com/en/moroccoworldnews/article-31285.htmlNo 
* http://northafricapost.com/26626-human-rights-activist-amina-bouayach-at-the-helm-of-cndh-chaouki-benayoub-interministerial-delegate-for-human-rights.html
* https://en.yabiladi.com/articles/details/71883/king-mohammed-appoints-amina-bouayach.html
* https://www.cndh.org.ma/an/press-releases/hm-king-mohammed-vi-appoints-ms-amina-bouayach-new-president-national-human-rights
* http://article19.ma/en/index.php/2019/02/13/king-of-sweden-receives-amina-bouayach-at-end-of-her-mission-as-moroccan-ambasador-in-stockholm/ 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে মরক্কোর নারী
বিষয়শ্রেণী:Moroccan human rights activists
বিষয়শ্রেণী:People from Tétouan
বিষয়শ্রেণী:২১শ শতাব্দীর মরক্কী নারী রাজনীতিবিদ
বিষয়শ্রেণী:২১শ শতাব্দীর মরক্কী রাজনীতিবিদ
মাহমুদা হক চৌধুরী

**মাহমুদা হক চৌধুরী** (জন্ম: ২৬ সেপ্টেম্বর ১৯৪৩) বাংলাদেশের সাবেক পররাষ্ট্র সেবা কর্মকর্তা ও কূটনৈতিক। ঢাকা ও হার্ভার্ড বিশ্ববিদ্যালয়ের প্রাক্তন শিক্ষার্থি মাহমুদা ১৯৭২ থেকে ২০০০ পর্যন্ত বাংলাদেশের পররাষ্ট্র সেবায় কর্মরত ছিলেন। তিনি বাংলাদেশের প্রথম নারী রাষ্ট্রদূত হিসেবে ১৯৯৬-১৯৯৮ সালে ভূটানে ছিলেন।     

## ব্যক্তিগত জীবন
মাহমুদা হক চৌধুরী ১৯৪৩ সালের ২৬ সেপ্টেম্বরে কুষ্টিয়া জেলায় জন্মগ্রহণ করেন। তার পিতা আনছার উদ্দিন ছিলেন ব্যাংক কর্মকর্তা। তিনি তার পাঁচ ভাই-বোনের মধ্যে বয়োজৈষ্ঠ। ১৯৬৫ সালের ২৬ সেপ্টেম্বর পুলিশ কর্মকর্তা সামছুল হকের সাথে পরিণয়সূত্রে আবদ্ধ হন। ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনী সামছুল হককে হত্যা করে। তাদের এক পুত্র ও এক কন্যা সন্তান রয়েছে।

## শিক্ষা জীবন
মাহমুদা হক চৌধুরীর প্রাথমিক ও মাধ্যমিক শিক্ষালাভ করেন ঢাকা ও করাচীতে। ১৯৬৪ সালে ঢাকা বিশ্ববিদ্যালয় থেকে রাষ্ট্রবিজ্ঞানে স্নানকোত্তর অর্জন করেন। কর্মরত অবস্থায় ১৯৭৬ সালে হার্ভার্ড বিশ্ববিদ্যালয় থেকে আইন ও কূটনীতি বিষয়ে দ্বিতীয় স্নাতকোত্তর অর্জন করেন। এছাড়াও ১৯৭৩ সালে তিনি অস্ট্রেলিয়ার ক্যানবেরাতে পররাষ্ট্র বিষয়ক প্রশিক্ষণ নিয়েছিলেন।

## কর্মজীবন
মাহমুদা হক চৌধুরী পূর্ব পাকিস্তান শিক্ষা সার্ভিসে যোগ দিয়ে কর্মজীবন শুরু করেন। ১৯৭১ সালে তিনি ঢাকা কলেজে রাষ্ট্রবিজ্ঞানের অধ্যাপিকা হিসেবে শিক্ষকতা করেন। 

বাংলাদেশ স্বাধীন হওয়ার পর, ১৯৭২ সালে তিনি বাংলাদেশের প্রশাসন সেবায় যোগ দেন। প্রধানমন্ত্রীর সচিবালয়ের অধীনে ‘বিধবা, এতিম ও নির্যাতিতাদের’ পূণর্বাসন প্রকল্প ছিল প্রশাসন সেবায় তার প্রথম কর্মক্ষেত্র।  এখানে ভারপ্রাপ্ত সম্পাদক হিসেবে যোগদান করেন। ১৯৭২ সালের মে মাসে প্রশাসন থেকে বাংলাদেশ পররাষ্ট্র সেবায় যোগ দেন। ১৯৭৩ সালে প্রশিক্ষণ শেষে তিনি শ্রীলঙ্কা, ভারত, সংযুক্ত আরব আমিরাত, ফিলিপাইন ও ভুটানের দূতাবাসে কাজ করেন। 

দীর্ঘসময় বিভিন্ন দূতাবাসে পররাষ্ট্র সচিবের কাজ করার পর ১৯৯৬ সালে ভুটানের রাষ্ট্রদূত হন। বাংলাদেশের প্রথম নারী হিসেবে ১৯৯৬ থেকে ১৯৯৮ পর্যন্ত রাষ্ট্রদূত ছিলেন। তিনি ২০০০ সালে অবসর নেন।

## সম্মাননা
কুষ্টিয়া জেলার মিরপুরে ওনার নামানুসারে মিরপুর মাহমুদা চৌধুরী কলেজ রয়েছে।

## তথ্যসূত্র

বিষয়শ্রেণী:বাংলাদেশের রাষ্ট্রদূত
বিষয়শ্রেণী:১৯৪৩-এ জন্ম
বিষয়শ্রেণী:কুষ্টিয়া জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খুলনা বিভাগের সরকারি চাকরিজীবী
বিষয়শ্রেণী:ভুটানে_বাংলাদেশের_রাষ্ট্রদূত
শামীম আরা টলি

**শামীম আরা টলি** ছিলেন একজন বাংলাদেশী ক্রীড়াবিদ যাকে স্বাধীন বাংলাদেশের প্রথম দ্রুততম মানবী হিসেবে গণ্য করা হয়। ২০১০ সালে বাংলাদেশ সরকার তাকে মরনোত্তর জাতীয় ক্রীড়া পুরস্কার প্রদান করে।

## জন্ম ও শিক্ষা
শামীম আরা টলি ১৯৫৭ সালের ১৭ আগস্ট ঢাকার শান্তিনগরে জন্মগ্রহণ করেন। তার পিতা ছিলেন ওয়াজেদুল হক খান। ঢাকা স্টাফ ওয়েলফেয়ার সরকারী প্রাথমিক বিদ্যালয় থেকে প্রাথমিক শিক্ষা শেষ করে ১৯৭৩ সালে টি এন্ড টি হাই স্কুল থেকে মাধ্যমিক পাশ করেন। ১৯৭৫ সালে ইডেন কলেজ থেকে উচ্চ মাধ্যমিক ও ১৯৭৭ সালে জগন্নাথ কলেজ থেকে ডিগ্রি পাশ করেন।

## জীবনী
শৈশবে তিনি আজাদ স্পোর্টিং ক্লাবে খেলা শিখেছেন। ১৯৭০ সালে পাকিস্তানের পাঞ্জাবে অনুষ্ঠিত ক্রীড়া প্রতিযোগিতায় ১০০ ও ২০০ মিটার দৌড়ে তৃতীয় এবং চতুর্থ ও ১০০ মিটার রিলেতে দ্বিতীয় স্থান অর্জন করেন। ১৯৭৩ সাল থেকে তিনি বেশ কয়েকবছর জাতীয়ভাবে স্বর্নপদক লাভ করেন।

১৯৭৭ সালের পর তিনি আর কোন খেলা থেকে অবসর নিয়ে কোচিং শুরু করেন। ১৯৯৩ সালে ঢাকায় অনুষ্ঠিত সাফ গেমনসহ বেশ কিছু প্রতিযোগিতায় বিচারকের দায়িত্ব পালন করেন। ১৯৯৭ সালে তিনি তিনি সব ধরনের ক্রীড়া থেকে অবসর গ্রহণ করেন।

১৯৭৮ সালে তিনি আরেক ক্রীড়াবিদ জহরুল হক রতনেকে বিয়ে করেন। তাদের এক মেয়ে ও এক ছেলে সন্তান আছে। তিনি ২০১১ সালের ২৪ ফেব্রুয়ারি কিডনী রোগে আক্রান্ত হয়ে মৃত্যুবরণ করেন। তিনি ২০১০ সালে মরনোত্তর জাতীয় ক্রীড়া পুরস্কার লাভ করেন।

## তথ্যসূত্র

বিষয়শ্রেণী:বাংলাদেশী নারী ক্রীড়াবিদ
বিষয়শ্রেণী:১৯৫৭-এ জন্ম
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:ঢাকা জেলার ব্যক্তি
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:২০১১-এ মৃত্যু
ঘায়া অলিভেইরা

**ঘায়া অলিভেইরা** হলেন তিউনিসিয়ায় জন্ম নেওয়া এক পেস্ট্রি রন্ধনশিল্পী, যিনি নিউইয়র্কের ড্যানিয়েল রেস্তোরাঁয় কাজ করেন। তিনি ২০১৭ সালে জেমস বিয়ার্ড ফাউন্ডেশন পুরস্কার লাভ করেন।

## জীবনী
ঘায়া অলিভেইরা তিউনিসিয়ায় জন্মেছিলেন। তার দাদির রান্না তার মনে গভীরভাবে আলোকপাত করেছিল। তার দাদির কাস্টার্ড বানানোর কথা তার বিশেষভাবে মনে আছে, যেটি রমযান মাসে অউর্তা (এক ধরনের তিউনিসীয় খাবার) তৈরিতে ব্যবহৃত হত। তিনি স্থানীয় একটি বিশ্ববিদ্যালয় থেকে অর্থনীতিতে স্নাতক হন এবং তিউনিসের একটি ব্যাংকে কর্মজীবন শুরু করেন।

তার বোন অসুস্থ হলে তিনি তার পাশে থাকার জন্য নিউইয়র্ক গমন করেন। তার তিউনিসীয় সনদ যুক্তরাষ্ট্রে কাজে না আসলে তিনি একজন ব্যালে নৃত্যশিল্পী হিসেবে নিজেকে নিয়োজিত করেন। এরপ্প্র একে একে বহু পেশা বদলান। এদিকে অলিভেইরার বোন মারা গেলে তার সন্তানের দায়িত্ব পড়ে তার ঘাড়ে।

তিনি এরপর ডোমিঙ্গো রেস্তোরাঁয় পেস্ট্রি রন্ধনশিল্পীর চাকরি নেন।  রেস্তোরাঁটি বন্ধ হতে গেলে তিনি ক্যাফে বৌলুদে নিজের জীবন বৃত্তান্ত পাঠান। সেখানে ২০০১ সালে পেস্ট্রি রন্ধনশিল্প বিভাগের জুনিয়র মেম্বার হিসেবে যোগ দেন। ২০০৭ সালে তিনি ঐ রেস্তোরাঁর মালিকের মালিকানাধীন বার বৌলুদে এক্সিকিউটিভ পেস্ট্রি রন্ধনশিল্পী হিসেবে নিযুক্ত হন। ২০১২ সালে রেস্তোরাঁদ্বয়ের মালিক ড্যানিয়েল বলৌদ 'বৌলুদ সুদ' নামে আরেকটি রেস্তোরাঁ খুললে তিনি সেটার সাথে যুক্ত হন।

ড্যানিয়েল বৌলুদ ২০১৩ সালে ঘোষণা দেন যে,তার রেস্তোরাঁ ড্যানিয়েলে অলিভেইরা নতুন পেস্ট্রি রন্ধনশিল্পী হিসেবে যোগ দিবে। তিনি অলিভেইরা সম্পর্কে বলেছিলেন, "সে রন্ধনশিল্পে বিরল প্রতিভার অধিকারী, যা দিন দিন বাড়ছে এবং নতুন কিছু উদ্ভাবনে অবদান রাখছেল, এবং এ ধরনের রন্ধনশিল্পীকে আমি আমার রেস্তোরাঁর হাল ধরার জন্য খুঁজে থাকি।"

## পুরস্কার
'রন্ধনজগতের অস্কার' বলে অভিহিত জেমস বিয়ার্ড ফাউন্ডেশন পুরস্কারের জন্য তিনি ২০১২, ২০১৫ ও ২০১৬ সালে মনোনীত হন এবং অবশেষে ২০১৭ সালে তিনি অসাধারণ পেস্ট্রি রন্ধনশিল্পী বিভাগে ২০১৭ সালে জেমস বিয়ার্ড ফাউন্ডেশন পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারী পাচক
বিষয়শ্রেণী:জেমস বিয়ার্ড ফাউন্ডেশন পুরস্কার বিজয়ী
বিষয়শ্রেণী:পেস্ট্রি পাচক
দেলবার নাজারি

**দেলবার নাজারি** (জন্ম ১৯৫৮) একজন আফগান নারী রাজনীতিবিদ। তিনি নারী বিষয়ক মন্ত্রী হিসেবে দায়িত্ব পালন করেন।

## প্রাথমিক জীবন এবং শিক্ষা
নাজারি বলখ প্রদেশের খুলম জেলায়র উজবেক বংশদ্ভূত। তিনি বলখ শহরের টিচার্স ট্রেনিং সেন্টার থেকে একটি ডিগ্রী এবং কাবুল বিশ্ববিদ্যালয় থেকে আন্তর্জাতিক সম্পর্কে স্নাতক ডিগ্রি অর্জন করেছেন।

## ক্যারিয়ার
নাজারি সামাঙ্গানের নাইম শহীদ উচ্চ বিদ্যালয়ের শিক্ষক এবং অধ্যক্ষ ছিলেন এবং অক্সফাম ও ইউনিসেফের হয়ে কাজ করেছেন। সামাঙ্গান এলাকা থেকে তিনি ২০০৫-২০১০ সাল পর্যন্ত সংসদ সদস্য ছিলেন।. ইলেকট্রনিক ন্যাশনাল আইডি কার্ডের উন্নয়নের জন্য তিনি স্বরাষ্ট্র মন্ত্রণালয়ে কাজ করেন।

তিনি সিইও আব্দুল্লাহ আবদুল্লাহ কর্তৃক জাতীয় ঐক্য সরকারের মন্ত্রিসভার সদস্য হিসেবে মনোনীত হন, এবং এপ্রিল ২০১৫ সালে নারী বিষয়ক মন্ত্রী হিসেবে নিযুক্ত হন, সেই সময়ে মন্ত্রিসভায় চারজন নারী নিযুক্ত ছিলেন। নাজরির ভাই মন্ত্রণালয়ের উপদেষ্টা হিসেবে কাজ করছেন; তিনি বলেন, তাকে তার একজন মহরম হিসাবে প্রয়োজন।

২০১৬ সালের অক্টোবরে, আগের দিন শহরের বোমা বিস্ফোরণ ও হামলার সত্ত্বেও বিবিসির প্রোগ্রাম ওপেন জিরগার একটি মহিলা প্যানেলে অংশগ্রহণ করে সেখানে নারী সমতা বিষয় নিয়ে আলোচনা। ২০১৬ সালের ১৩ ডিসেম্বরে, নাজারি সাংবাদিকদের বলেন যে আফগানিস্তানে ৮৭% এরও বেশি নারী অনিরাপদ। গত ৯ মাসে নারীর বিরুদ্ধে সহিংসতায় ৪ হাজারেরও বেশি মামলায় যা তার মন্ত্রণালয় রেকর্ড করা হয়েছে।

## তথ্যসূত্র

## তথ্যসূত্র
* সরকারি প্রোফাইল 

বিষয়শ্রেণী:১৯৫৮-এ জন্ম
বিষয়শ্রেণী:আফগান নারী রাজনীতিবিদ
বিষয়শ্রেণী:আফগান উজবেক ব্যক্তিত্ব
বিষয়শ্রেণী:উজবেক রাজনীতিবিদ
বিষয়শ্রেণী:আফগানিস্তানের নারী মন্ত্রী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৪-এ মৃত্যু
বাংলাদেশে ই-বাণিজ্য

**বাংলাদেশের ই-কমার্স বা ই-বাণিজ্য** বলতে বাংলাদেশের ইলেকট্রনিক সিস্টেম (ইন্টারনেট বা অন্য কোন কম্পিউটার নেটওইয়ার্ক) এর মাধ্যমে পণ্য বা সেবা ক্রয়/ বিক্রয় ব্যবস্থা কে বুঝানো হয়।

## ইতিহাস
২০০৯ সালে বাংলাদেশ ব্যাংক অনলাইন পেমেন্ট অনুমোদন করেছিল এবং ২০১৩ সালে ব্যাংক অনলাইন পেমেন্টের জন্য ডেবিট এবং ক্রেডিট কার্ড ব্যবহার অনুমোদন দিয়েছিল। ইকমার্স এসোসিয়েশন অব বাংলাদেশ (ই-ক্যাব) অ্যাসোসিয়েশনের মতে, শুধুমাত্র ফেসবুকেই ৮০০০ ই-কমার্স পৃষ্ঠা রয়েছে।  ২০১৭ সালের একটি প্রতিবেদন অনুসারে বাংলাদেশে ই-কমার্স সাইটের মাধ্যমে দশ বিলিয়ন টাকা মূল্যের লেনদেন হয়।

বাংলাদেশের ই-কমার্স প্রতিষ্ঠান গুলোর বিরুদ্ধে নানা রকম অভিযোগ উঠে। পণ্য কিনে ভোক্তাদের ঠকে যাওয়া, বিক্রেতা কর্তৃক নিম্নমানের পণ্য প্রদান, টাকা নিয়ে পণ্য না দেওয়া, পণ্য বিক্রির পরেও গ্রাহক কর্তৃক পণ্য গ্রহণ না করা বা ফিরিয়ে দেওয়াসহ কিছু ই-কমার্স কোম্পানির অনেকটা ব্যাংকের মতো আচরণ করার অভিযোগও পাওয়া গেছে। এমত অবস্থায় বাংলাদেশ ব্যাংক ৩০ জুন ২০২১ পেমেন্ট নীতিমালা সার্কুলার জারি করে। 

২০২১ সালে বাণিজ্য **মন্ত্রণালয় ডিজিটাল কমার্স পরিচালনা নির্দেশিকা-২০২১** নামক তিন অধ্যায়ের নীতিমালা প্রকাশ করে।
## ব্যবসায়ের ধরণ
বর্তমানে বাংলাদেশে চার ধরনের ই-কমার্স ব্যবসায় প্রচলিত আছেঃ

*প্রতিষ্ঠান থেকে প্রতিষ্ঠান
*প্রতিষ্ঠান থেকে ভোক্তা
*ভোক্তা থেকে ভোক্তা
*প্রতিষ্ঠান থেকে কর্মকর্তা

## আরও দেখুন
*বাণিজ্য 
*দারাজ
*চালডাল.কম
*দিপহাট.কম

## তথ্যসূত্র

বিষয়শ্রেণী:বাংলাদেশের ই-বাণিজ্য
তাহেরন নেসা

**তাহেরন নেসা** ছিলেন একজন বাঙালি গদ্য লেখিকা। তাকে  প্রথম বাঙালি মুসলমান গদ্য লেখিকা বলে আখ্যায়িত করা হয়ে থাকে।

## জন্ম ও ব্যক্তিগত জীবন
তাহেরন নেসা অনুমানিক ১৮৪৫ সালে বর্তমান বাংলাদেশের পঞ্চগড় জেলার বোদা উপজেলার চন্দনবাড়ী গ্রামে জন্মগ্রহণ করেন। তার পিতা ছিলেন মুন্সী মোহাম্মদ তরিকুল্লাহ। তার পিতামাতার ১২ সন্তানের মধ্যে তিনিই ছিলেন একমাত্র কন্যা। তার ভাই খান বাহাদুর তসলিমুদ্দীন আহমদ (১৮৫২-১৯২৭) ছিলেন রংপুর জেলার প্রথম মুসলিম স্নাতক পাস করা ব্যক্তি ও বাংলাদেশে সর্বপ্রথম মুসলমানদের মধ্যে পূর্ণাঙ্গ কোরআনের বাংলা অনুবাদক।

তাহেরন নেসার পুত্র একিনউদ্দিন আহমদও (১৮৬২-১৯৩৩) খান বাহাদুর উপাধি লাভ করেন। একিন দিনাজপুরের প্রথম মুসলিম হিসেবে স্নাতক পাস করেন। তিনি বোদা বালিকা বিদ্যালয়ের ছাত্রী ছিলেন বলে জানা যায়।

## লেখা
তাহেরন নেসা রচিত একটি গদ্য ১৮৬৫ সালে বামা বোধিনী পত্রিকার ফ্রেব্রুয়ারি-মার্চ সংখ্যায় ‘বামা রচনা বিভাগে’ প্রকাশিত হয়। ১৮৬৪ সালে তিনি লেখাটি প্রকাশের জন্য সম্পাদক উমেশ চন্দ্র বরাবর প্রেরণ করেন। তিনি তার রচনায় তৎকালীন স্ত্রী শিক্ষার উপকারিতা এবং উপযোগিতা বর্ণনা করেছিলেন।

## তথ্যসূত্র

বিষয়শ্রেণী:বাংলাদেশী লেখিকা
বিষয়শ্রেণী:১৮৪৫-এ জন্ম
বিষয়শ্রেণী:পঞ্চগড় জেলার ব্যক্তি
রাজিয়া বেগম

**রাজিয়া বেগম** (৩০ নভেম্বর ১৯৫৮ - ৩১ জুলাই ২০১০) একজন সরকারী কর্মকর্তা ছিলেন যিনি বাংলাদেশের প্রথম নারী জেলা প্রশাসক হিসেবে দায়িত্ব পালন করেন।

## জন্ম ও শিক্ষা
রাজিয়া বেগম ১৯৫৮ সালের ৩০ নভেম্বর জামালপুর জেলায় জন্মগ্রহণ করেন। তার পিতা সরকারী কর্মকর্তা ছিলেন ফলে তার শৈশব কাটে পিতার সাথে দেশের বিভিন্ন স্থানে। ১৯৭৪ সালে কুমিল্লা থেকে মাধ্যমিক ও ১৯৭৬ সালে চট্টগ্রাম সিটি কলেজ থেকে উচ্চ মাধ্যমিক পাশ করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি অর্জন করেন।

## কর্মজীবন
১৯৮২ সালে বাংলাদেশ কর্ম কমিশন (বিসিএস) পরীক্ষায় উত্তীর্ণ হয়ে প্রশাসন ক্যাডার হিসবে সরকারী চাকুরীতে যোগদান করেন। তার প্রথম কর্মস্থল ছিল নোয়াখালী জেলায়। তিনি সেখানে জেলা প্রশাসকের কার্যালয়ে সহকারী কমিশনার ও ম্যাজিস্ট্রেট হিসেবে যোগ দেন। পরবর্তীতে পদোন্নতি পেয়ে আরও কয়েকটি জেলায় দায়িত্ব পালন করেন। ২০০১ সালের ২৮ মার্চ তিনি রাজবাড়ী জেলার জেলা প্রশাসক হিসেবে যোগদান করেন এবং ২০০২ সালের ২৫ এপ্রিল পর্যন্ত দায়িত্ব পালন করেন। বাংলাদেশের প্রথম নারী হিসেবে তিনি জেলা প্রশাসক হন। তিনি বিভিন্ন মন্ত্রণালয়ে উপসচিব, সিনিয়র সচিব ও সবশেষ ২০০৯ সালের ৩০ ডিসেম্বর থেকে মৃত্যু পর্যন্ত মহিলা ও শিশু বিষয়ক মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।

## ব্যক্তিগত জীবন
রাজিয়া বেগম ব্যাংক কর্মকর্তা নজরুল ইসলাম খানকে বিয়ে করেন। ২০১০ সালের ৩১ জুলাই ঢাকা-আরিচা মহাসড়কের মানিকগঞ্জের পাটুরিয়া মোড়ে এক সড়ক দূর্ঘটনায় রাজিয়া মৃত্যুবরণ করেন।

## তথ্যসূত্র

বিষয়শ্রেণী:জামালপুর জেলার ব্যক্তি
বিষয়শ্রেণী:নারী ব্যক্তিত্ব
বিষয়শ্রেণী:১৯৫৮-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী প্রশাসক
এমবার্কা বুয়াইদা

থাম্ব|এমবার্কা বুয়াইদা
**এমবার্কা বুয়াইদা** (জন্ম ১৯৭৫) হচ্ছেন একজন মরোক্কান রাজনীতিবিদ যিনি বেনকিরেন সরকারের পররাষ্ট্র ও সহযোগিতা বিষয়ক মন্ত্রী-প্রতিনিধি হিসেবে দায়িত্ব পালন করেন।

## প্রারম্ভের জীবন ও শিক্ষা
বুয়াইদা ১৯৭৫ সালে গুয়েলমিম এর কাছাকাছি লাক্সবিতে জন্মগ্রহণ করেন। তিনি সাহরাউই বংশোদ্ভূত।

বুয়াইদার কাসাব্লাংকার গ্রাজুয়েট স্কুল অব ম্যানেজমেন্ট থেকে একটি ডিগ্রী রয়েছে, হুল বিশ্ববিদ্যালয় থেকে এমবিএ ডিগ্রী রয়েছে এবং তিনি তুলুস বিশ্ববিদ্যালয়-এ যোগাযোগের উপর মাষ্টার্স সম্পূর্ণ করেছেন।

## কর্মজীবন
বুয়াইদা ২০০৩ সাল থেকে পেট্রোম গ্রুপের নিরীক্ষা ও ব্যবস্থাপনা নিয়ন্ত্রণের পরিচালক ছিলেন।

বুয়াইদা স্বাধীনতার জাতীয় সমাবেশের সদস্য এবং ২০০৭-এ তিনি নারী কোটায় আনফা-এর প্রতিনিধি হিসেবে হাউজ অফ রিপ্রেজেন্টটিভে নির্বাচিত হন, যার ফলে তিনি হন সংসদের সবচেয়ে কনিষ্ঠ সদস্য। তিনি পররাষ্ট্র বিষয়ক এবং জাতীয় প্রতিরক্ষা ও ধর্মীয় বিষয়ক কমিটির সভাপতিত্ব করেন এবং মরক্কোর এবং ইউরোপীয় সংসদ-এর মধ্যকার সম্পর্কের দায়িত্বে ছিলেন। জুন ২০০৯-এ, তিনি বৃহত্তর কাসাব্লাংকা শহরের কাউন্সিলে নির্বাচিত হন।

২০১০ সালে নারী কোটা ছাড়া বুয়াইদা দ্বিতীয় সংসদীয় মেয়াদে নির্বাচিত হন। ১০ই অক্টোবর ২০১৩-এ তিনি ষষ্ঠ মুহাম্মদ কর্তৃক পররাষ্ট্র বিষয়ক মন্ত্রী-প্রতিনিধি নিযুক্ত হন।

বুয়াইদা ২০১১ সালের সেপ্টেম্বর থেকে "গণতন্ত্রের জন্য আন্তর্জাতিক সংসদীয় ফোরাম"-এর ভাইস প্রেসিডেন্ট নির্বাচিত হয়েছেন এবং কাউন্সিল অব ইউরোপ-এর উত্তর-দক্ষিণ কেন্দ্রের সদস্য। মোস্তাকবাল এসোসিয়েশন ফর এডুকেশনের সাধারণ সম্পাদক তিনি। ২০১২ সালে তিনি ওয়ার্ল্ড ইকোনমিক ফোরাম কর্তৃক "ইয়াং গ্লোবাল লিডার" খেতাব পান। তিনি ইউরো-ভূমধ্যসাগরীয় সংসদীয় অধিবেশন-এ মরক্কোর প্রতিনিধিত্ব করেন। ২০১৫-এ, তিনি জো বাইডেনের নেতৃত্বাধীন "কাউন্টারিং এক্সট্রিম ভায়োলেন্স" বিষয়ক হোয়াইট হাউস সামিটে মরোক্কোর প্রতিনিধিদলের নেতৃত্ব দেন।

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:National Rally of Independents politicians
বিষয়শ্রেণী:রাজনীতিতে মরক্কোর নারী
বিষয়শ্রেণী:Alumni of the University of Hull
বিষয়শ্রেণী:University of Toulouse alumni
বিষয়শ্রেণী:Moroccan people of Sahrawi descent
বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মরক্কী নারী রাজনীতিবিদ
বিষয়শ্রেণী:২১শ শতাব্দীর মরক্কী রাজনীতিবিদ
দিমা মুসা

**দিমা মুসা** (আরবী: ديما موسى; জন্ম ১৯৭৮) একজন সিরিয় আইনজীবী, নারীবাদী এবং রাজনীতিবিদ। তিনি ২০১৮ সালের মে মাসে সিরিয়ার বিপ্লবী ও বিরোধী দলের জাতীয় জোটের ভাইস প্রেসিডেন্ট নির্বাচিত হন।
## প্রাথমিক জীবন এবং শিক্ষা
মুসা আলেপ্পোতে জন্মগ্রহণ করেছিলেন এবং তার পরিবার মূলত হোমসের অদিবাসী। তিনি খ্রিস্টান ধর্মাবলম্বী।  হাফেজ আল-আসাদের শাসন আমলে তিনি ১৯৯০-এর দশকে তার বাবা-মায়ের সাথে সিরিয়ায় ছেড়ে চলে যান। সিরিয়ায় গৃহযুদ্ধ চলাকালে সরকারী বাহিনী আল-হামিদিয়াহ  খ্রিস্টান অধ্যুষিত এলাকাগুলিতে বোমা বর্ষণ  শুরু করার পূর্ব পর্যন্ত  তার পরিবারের সদস্যরা হমস-এ বসবাস করত, কিন্তু বোমা বর্ষণ শুরু হলে ২০২১২ সালে তারা মার্কিন যুক্তরাষ্ট্রে পালিয়ে যান।

## ক্যারিয়ার
মুসা পেশায় একজন আইনজীবী ছিলেন এবং তিনি "উদার নারীবাদী" বলে পরিচিত ছিলেন।  তিনি আরব নারীর অধিকারের উপর মনোযোগ নিবদ্ধ করে ডেপল বিশ্ববিদ্যালয়ের মানবাধিকার আইন ইনস্টিটিউটের সাথে কাজ করেন। ২০১১ সালে সিরিয়ার বিদ্রোহের পর তিনি সিরিয়ার একটিভিস্টদের সাথে কাজ শুরু করেন এবং সেই বছর পরের বছর তিনি সিরিয়ার বিরোধী দলের সদস্য হন।< ২০১১ সালে, তিনি হোমসের বিপ্লবী কাউন্সিলের মুখপাত্র ছিলেন।

মুসা সিরিয়ার জাতীয় পরিষদের প্রতিষ্ঠাতা সদস্য ছিলেন। ২০১৪ সালে, হমস কোয়ার্টার ইউনিয়নের একজন মুখপাত্র ছিলেন, তিনি শহরে অবরোধের সময় ক্ষুধার কারণে মৃত্যুর কথা বলছেন এবং ২০১২ সালের ডিসেম্বরে থেকে শহরটিতে কোন ধররে মানবতাবাদী সাহায্য পৌঁছেনি বলে তিনি উল্লেখ করেন।

অক্টোবর ২০১৬ সালে মুসা সিরিয়ার বিপ্লবী ও বিরোধী দলগুলোর ন্যাশনাল কোয়ালিশনে যোগ দেন এবং অক্টোবর ২০১৭ সালে প্রতিষ্ঠিত সিরিয়ান উইমেনের রাজনৈতিক আন্দোলনের সাধারণ সচিবালয়ের প্রতিষ্ঠাতা সদস্য। মে ২০১৬ সালে মার্কিন প্রেসিডেন্ট বারাক ওবামার কাছে ৩৪ জন স্বাক্ষরকারীর স্বাক্ষরযুক্ত প্রেরিত একটি চিঠিতর একজন স্বাক্ষরকারী ছিলেন তিনি। চিঠিতে মার্কিন যুক্তরাষ্ট্রকে জঙ্গিদের দমনে সাহায্য করার আহবান জানানো হয় এবং আলেপ্পোর নাগরিকদের রক্ষা করার জন্য পদক্ষেপ নেয়ার আহবান জানানো হয়।

## ব্যক্তিগত জীবন
মুসা আরবি, ইংরেজি এবং অ্যাসিরিয় ভাষায় কথা বলতে পারেন।
## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর সিরীয় নারী রাজনীতিবিদ
বিষয়শ্রেণী:সিরীয় নারীবাদী
বিষয়শ্রেণী:সিরিয়ার জাতীয় পরিষদের সদস্য
বিষয়শ্রেণী:সিরীয় খ্রিস্টান
বিষয়শ্রেণী:২১শ শতাব্দীর সিরীয় রাজনীতিবিদ
বিষয়শ্রেণী:২১শ শতাব্দীর সিরীয় আইনজীবী
বিষয়শ্রেণী:সিরীয় নারী আইনজীবী
বিষয়শ্রেণী:২১শ শতাব্দীর নারী আইনজীবী
বিষয়শ্রেণী:হিমসের ব্যক্তি
বিষয়শ্রেণী:এশিয়ার নারী উপরাষ্ট্রপতি
মাগাই কাকন

**মাগাই কাকন** (জন্ম ১৯৫৩ কাসাব্লাংকায়) হচ্ছেন একজন মরোক্কান লেখক, রাজনীতিবিদ এবং আবাসন পরামর্শদাতা।

## জীবনী
মাগাই (মারি-ইভন) কাকনের জন্ম মারাক্কেশের একটি ইহুদি পরিবারে। তার পিতামাতা, ডেভিড এবং দিনা গ্যাবে, শহরের সবচেয়ে ধনী দম্পতি ছিলেন। তার বাবা একজন শিল্পপতি ছিলেন। তার পরিবার ১৯৭১ সালে প্যারিসে চলে যায়। বিয়ের পর তিনি কাসাব্লাংকায় স্থায়ী হন।

২০০৭-এ, কাকন মরোক্কোতে সরকারি অফিস পরিচালনা করা প্রথম ইহুদি নারী ছিলেন। সোশ্যাল সেন্টার পার্টির (*Parti centre social*) প্রধান হিসাবে, ২০০৭ সালে তিনি মরক্কোর সংসদীয় নির্বাচনে লড়েছিলেন, কিন্তু তার দল সর্বনিম্ন নির্বাচনী থ্রেশহোল্ড পাস করেনি বিধায় তিনি আসন পেতে ব্যর্থ হন। ২০০৯-এ, তিনি কাসাব্লাংকার পৌর নির্বাচনে লড়েন। ২০১১-এ, তিনি ঘোষণা দেন ২০১১ সালের মরক্কোর সংসদীয় নির্বাচনে অংশ নেবেন।

মাগাই কাকন বিয়ে করেন আইমে কাকনকে যিনি মরক্কোর নেতৃস্থানীয় একজন স্থপতি। তাদের চার সন্তান রয়েছে। কাকনের মা এবং ছোট বোন হোলন, ইজরায়েল-এ বসবাস করেন।

## সামাজিক কাজে সক্রিয়তা
কাকন আমেরিকান নারী ক্লাবের সহায়তায় তার প্রচারের কাজ শুরু করেন, যেটি মরোক্কোর একটি প্রাথমিক নারী অধিকার সংগঠন। তিনি নারীদের শিক্ষার উন্নয়নে সক্রিয়। তিনি বিশ্বাস করেন যে নারীদের শিক্ষা মরোক্কো সমাজের মুখ পরিবর্তন করবে।

## প্রকাশিত কাজ
* *La Cuisine juive du Maroc de mère en fille* (মরক্কোর ইহুদি রান্না: মা থেকে মেয়ে পর্যন্ত)
* *Traditions et coutumes des Juifs du Maroc* (মরক্কোর ইহুদিদের ঐতিহ্য ও কাস্টমস)
## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:Moroccan women writers
বিষয়শ্রেণী:Moroccan writers in French
বিষয়শ্রেণী:Jewish Moroccan politicians
বিষয়শ্রেণী:কাসাব্লাঙ্কার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:Social Centre Party politicians
বিষয়শ্রেণী:রাজনীতিতে মরক্কোর নারী
বিষয়শ্রেণী:২১শ শতাব্দীর মরক্কী নারী রাজনীতিবিদ
বিষয়শ্রেণী:২১শ শতাব্দীর মরক্কী রাজনীতিবিদ
নিশা মাধুলিকা

**নিশা মাধুলিকা** (জন্ম আগস্ট ২৫ ১৯৫৯) হলেন একজন ভারতীয় রন্ধনশিল্পী, ইউটিউব ব্যক্তিত্ব ও রেস্তোরাঁ পরামর্শক। তিনি *[[দি ইন্ডিয়ান এক্সপ্রেস|দ্য ইন্ডিয়ান এক্সপ্রেস]]*, *[[দ্য টাইমস অব ইন্ডিয়া]]*, *দৈনিক ভাস্কর* ও *আমার উজালা* পত্রিকায় রন্ধনশিল্প নিয়ে নিবন্ধ লিখে থাকেন।তিনি মূলত ভারতীয় রন্ধনশৈলীর জন্য পরিচিত।

## জীবনী
নিশা মাধুলিকা জন্মেছেনে ভারতের উত্তরপ্রদেশে। তার স্কুল ও কলেজ কেটেছে নিজ শহরেই। তিনি এক প্রযুক্তি উদ্যোক্তাকে বিয়ে করেছেন এবং তাদের দুইটি সন্তান আছে।

নিশা ছোটবেলা থেকেই রান্না শুরু করেন। তিনি দিল্লিতে তার স্বামীর সাথে থাকতেন এবং স্বামীর কোম্পানিতে তাকে সহায়তা করতেন। নিশা এম্পটি নেস্ট সিন্ড্রোমের (এক ধরনের অবস্থা, যা প্রথমবার সন্তান বাড়ির বাইরে থেকে স্কুল-কলেজে পড়তে গেলে বাবা মায়ের একাকিত্ববোধকে বোঝানো হয়) সাথে লড়েছেন। ২০০৭ সালে তিনি ব্লগে ভারতীয় নিরামিষ খাবারে রন্ধনপ্রণালী সম্পর্কে লেখা শুরু করেন, যা তাকে জনপ্রিয়তা এনে দেয়।

২০১১ সালে তিনি নিজের ইউটিউব চ্যানেল চালু করেন, যে চ্যানেলের ভিডিওগুলো প্রতিমাসে গড়ে ১ কোটি আশি লাখেরও বেশি বার দেখা হয়ে থাকে। ২০১৪ সালে তিনি ইউটিউবের শীর্ষ রন্ধনশিল্পী ছিলেন।

২০১৬ সালে তিনি ইউটিউবের #সিসামথিংনিউ কর্মসূচির অংশ হিসেবে লোকসভা টিভিতে সাক্ষাৎকার প্রদান করেছিলেন। ২০১৭ সালের নভেম্বরে তিনি সোশ্যাল মিডিয়া সামিট অ্যান্ড 
অ্যাওয়ার্ডস ২০১৭ এ টপ ইউটিউব কুকিং কনটেন্ট ক্রিয়েটার হিসেবে স্বীকৃতি লাভ করেন।

২০১৬ সালে *দ্য ইকোনমিক টাইমস* তাকে 'ভারতের শীর্ষ দশ ইউটিউব সুপারস্টারদের একজন' বলে ঘোষণা করে। এছাড়া ২০১৬ সালে ভোডাফোন তাকে *উইম্যান অব পিউর ওয়ান্ডার* বইয়ে অন্তর্ভুক্ত করেছিল।

## তথ্যসূত্র

# '''TECH SIDDIKI - Technology & Reviews in Hindi'''

Nisha Madhulika fitness  | *BeingFitSimplified |* সংগ্রহের তারিখ ২০১৮-১১-০৪।

বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:ভারতীয় ইউটিউবার
বিষয়শ্রেণী:নারী ইউটিউবার
বিষয়শ্রেণী:ভারতীয় পাচক
বিষয়শ্রেণী:উত্তরপ্রদেশের ব্যক্তি
বিষয়শ্রেণী:নারী পাচক
বিষয়শ্রেণী:ভারতীয় টেলিভিশন পাচক
বিষয়শ্রেণী:২০০৯-এ চালু ইউটিউব চ্যানেল
বিষয়শ্রেণী:খাদ্য ও রান্নার ইউটিউবার
কেনীয় লেখিকাদের তালিকা

এটি কেনিয়াতে জন্মগ্রহণকারী বা সেই দেশের সাথে ঘনিষ্ঠভাবে জড়িত **নারী লেখিকাদের** একটি তালিকা।

## তালিকা

* কারেন ব্লিকসেন (১৮৮৫-১৯৬২), ড্যানিশ উপন্যাসিক, ছোট গল্প লেখিকা, কেনিয়ার সক্রিয়
* মোরা গীতা (২০০৮ সাল থেকে সক্রিয়), উপন্যাসিক, ছোট গল্প লেখিকা 
* ওয়াঙ্গুই ওয়া গরো (জন্ম ১৯৬১), কবি, উপন্যাসিক, লেখিকা, অনুবাদক, নন-ফিকশন লেখিকা
* এলস্পথ হাক্সলি (১৯০৭-১৯৯৭), নন-ফিকশন লেখিকা, কবি, সাংবাদিক, সরকারি উপদেষ্টা
* মুথোনি লিকিমানী (জন্ম ১৯২৬), উপন্যাসিক, নন-ফিকশন লেখিকা
* ওলগা মার্লিন (জন্ম ১৯৩৪), আমেরিকান জন্মগ্রহণকারী নন-ফিকশন লেখিকা 
* মাইসের গীথে মুগো (জন্ম ১৯৪২), নাট্যকার, কবি, অসাধারণ লেখিকা, শিক্ষাবিদ, কর্মী 
* ম্বানা কুপনা (জন্ম ১৮৬৫), সোয়াহিলি কবি
* ক্রিস্টিন নিকোলস (জন্ম ১৯৪৩), জীবনীগ্রাহক, নন-ফিকশন লেখিকা 
* রেবেকা নাজাউ (জন্ম ১৯৩২), উপন্যাসিক, নাট্যকার, শিক্ষাবিদ
* আসেনথ বোলে ওডাগা (১৯৩৭-২০১৪), প্রকাশক ও লেখিকা 
* ক্রিস্টিনা ওডোন (জন্ম ১৯ ৬০), সাংবাদিক, সংবাদপত্র সম্পাদক, উপন্যাসিক 
* মার্গারেট ওগোলা (১৯৫৮-২০১১), উপন্যাসিক, জীবনীগ্রাহক 
* গ্রেস অগট (১৯৩০-২০১৫), ছোট গল্প লেখিকা, উপন্যাসিক 
* মার্জরি অলুদে ম্যাকগয়ে (১৯২৮-২০১৫), উপন্যাসিক, লেখিকা, কবি 
* ইয়েভোন অ্যাডিমাম্বো ওউওর (জন্ম ১৯৬৮), উপন্যাসিক
* শৈলজা প্যাটেল (২০০০ সাল থেকে সক্রিয়), কবি, নাট্যকার
* রেবেকা নন্দওয়া (১৯৮৮ সাল থেকে সক্রিয়), শিশু লেখিকা, সোয়াহিলি এবং ইংরেজিতে লেখা
* ডাফেন শেলড্রিক (জন্ম ১৯৩৪), বন্য জীবন সংরক্ষণকারী, লেখিকা 
* হেজেল ডি সিলভা মুগোট (জন্ম ১৯৪৭), উপন্যাসিক
* দাতব্য ওয়াসিউমু (জন্ম ১৯৩৬), উপন্যাসিক 
* মরিয়ম ওয়ার (জন্ম ১৯৪০), জনস্বাস্থ্য বিশেষজ্ঞ, শিক্ষক, অ-কথাসাহিত্য লেখিকা 
* ক্যারোলিন্ড উইট (জন্ম ১৯৫৫), যোগ বিশেষজ্ঞ এবং লেখিকা

## তথ্যসূত্র

বিষয়শ্রেণী:কেনীয় লেখিকা
লিন্ডসে ডো

**লিন্ডসে টাকারা ডো** (জন্ম নভেম্বর ২৪, ১৯৮১) হলেন একজন মার্কিন যৌনবিজ্ঞান বিশেষজ্ঞ, যিনি ইউটিউবে যৌনশিক্ষা প্রদান করে থাকেন। ২০১০ সালে মন্টানা বিশ্ববিদ্যালয়ে ডোর জীবনী "স্ট্রং উইমেন প্রোগ্রাম" এর অন্তর্ভুক্ত করা হয়েছিল, যা সফল নারীদের বৈচিত্র্যময়তা প্রদর্শনের জন্য চালু হয়েছিল।

## শিক্ষা
ডো মন্টানা বিশ্ববিদ্যালয় থেকে ২০০২ সালে স্নাতক ও ২০০৫ সালে স্নাতকোত্তর ডিগ্রি অর্জন করেন। স্নাতকোত্তর ডিগ্রি অর্জনের সময় তিনি মানুষের প্রথম যৌনমিলনের অভিজ্ঞতার উপরে থিসিস লিখেছিলেন। এরপর তিনি ২০০৭ সালে ইন্সটিটিউট ফর অ্যাডভানসড স্টাডি অব হিউম্যান সেক্সুয়ালিটিতে ডক্টরেট ডিগ্রি লাভ করেন।

## কর্মজীবন
২০০৬ সাল থেকে ২০১৪ সাল পর্যন্ত ডো যৌনবিজ্ঞান বিষয়ে মন্টানা বিশ্ববিদ্যালয়ে পাঠদান করেছেন। ২০১৪ সালে তিনি ভিডিও ব্লগিং পরিচালক হ্যাঙ্ক গ্রিনের সাথে *সেক্সপ্লানেশন* নামে একটি ভিডিও সিরিজের জন্য চুক্তিবদ্ধ হন।

২০১৫ সালের মার্চে তিনি তার ব্যক্তিগত 'ডোআইজ' অ্যাকাউন্টে একটি ভিডিও প্রকাশ করে ব্যাপক পরিচিত লাভ করেন। ভিডিওটিতে এক অত্যুৎসাহী কিশোর তার মেয়েকে অনুসরণ করছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:মন্টানার ইউটিউবার
বিষয়শ্রেণী:নারী ভিডিও ব্লগার
বিষয়শ্রেণী:১৯৮০-এর দশকে জন্ম
বিষয়শ্রেণী:যৌন শিক্ষাবিদ
বিষয়শ্রেণী:মন্টানা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মন্টানা বিশ্ববিদ্যালয়ের শিক্ষক
তানয়া দুবাশ

**তানয়া অরবিন্দ দুবাশ**, গোদরেজ গ্রুপের নির্বাহী পরিচালক ও প্রধান ব্র্যান্ড অফিসার এবং ২০০৮ সালে গোদরেজ মাস্টারব্র্যান্ড স্ট্রাটেজির পুনব্রান্ডিং এর দায়িত্ব গ্রহণের জন্য পরিচিত। তিনি গোদরেজ ইন্ডাস্ট্রিজ লিমিটেড, গোদরেজ কনজিউমার প্রোডাক্টস লিমিটেড, গোদরেজ এগ্রোভেট এর সদস্য এবং গোদরেজ নেচারস বাস্কেটের চেয়ারপার্সন।  তিনি ভারতীয় মহিলা ব্যাংকের বোর্ড সদস্য এবং ব্রাউন ইউনিভার্সিটির ট্রাস্টি। তিনি শিল্পপতি আদী গোদরেজের বড় মেয়ে। 

## শিক্ষা
দুবাশ দ্যা ক্যাথিড্রাল ও জন ক্যানন স্কুলে পড়াশুনা করেছেন এবং ব্রাউন ইউনিভার্সিটি থেকে অর্থনীতি ও রাষ্ট্র বিজ্ঞানে স্নাতক ডিগ্রি অর্জন করেছেন এবং হার্ভার্ড বিজনেস স্কুল এ ছয় সপ্তাহের এডভান্স ম্যানেজমেন্ট পোগ্রামে অংশ নেন। 

## পেশা
দুবাশ গোদরেজ ইন্ডাস্ট্রিজ লিমিটেডের নির্বাহী পরিচালক ও প্রধান ব্র্যান্ড অফিসার হিসেবে কাজ করেন, এবং গোদরেজ গ্রুপের বিপণন ক্রিয়াকলাপের জন্য দায়ী, যার মধ্যে কৌশলগত বিপণন গ্রুপের নেতৃত্ব রয়েছে। তিনি নেচার্স বাস্কেট লিমিটেডের চেয়ারপার্সন এবং গোদরেজ রিমোট সার্ভিসেস লিমিটেড এবং এনসেম্বেল হোল্ডিংস অ্যান্ড ফাইন্যান্স লিমিটেডের পরিচালক। তিনি গোদরেজ ইন্ডাস্ট্রিজ লিমিটেড,গোদরেজ কনজিউমার প্রোডাক্টস লিমিটেড এবং গোদ্রেজ এগ্রোভেট লিমিটেডের পরিচালক। 

## অন্যান্য বোর্ড এবং কমিটি
দুব্যাশ ব্রাউন ইউনিভার্সিটির একজন ট্রাস্টি, ব্রাউন ইন্ডিয়া অ্যাডভাইজরি কাউন্সিলের সদস্য এবং ওয়াটসন ইনস্টিটিউটের তত্ত্বাবধায়কের বোর্ডে রয়েছেন। দুবাশ ২০১৩ সালের নভেম্বর থেকে ২০১৫ সালের মে মাস পর্যন্ত ভারতীয় মহিলা ব্যাংকের বোর্ডে সদস্য ছিলেন।  তিনি কনজিউমার ভ্যালু ফাউন্ডেশন এবং এআইইএসইসি ভারত এর বোর্ড সদস্য হিসাবে কাজ করছেন  । তিনি সিআইআই পরিষদেরও সদস্য।

৪ ফেব্রুয়ারি ২০১৯ এ তিনি ব্রিটানিয়া ইন্ডাস্ট্রিজের অতিরিক্ত পরিচালক হিসাবে নিযুক্ত হন। 

## স্বীকৃতি
২০০৭ সালে বিশ্ব অর্থনৈতিক ফোরাম তাকে ইয়ং গ্লোবাল লিডার হিসাবে  স্বীকৃতি দিয়েছিল। ইন্ডিয়া টুডে রুদ্ধদ্বার সভা ২০১০ এ,দুবাশ বাস্তবতা ও আদর্শবাদের মধ্যে সংঘাত সম্পর্কে সাধারন বক্তব্য রাখেন, যেখানে তিনি আদর্শবাদে তার বিশ্বাসে জোর দিয়ে ভারতীয় তরুনদের উপর আলোকপাত করেন।তিনি বলেন যদি বাস্তবতা তোমাকে আদর্শ ত্যাগে বাধ্য করে ,তাহলে বাস্তবতা পাল্টাও 

## ব্যক্তি জীবন
দুবাশের ছোট দুই ভাই-বোন বোন আছে,বোন নিশাবা গোদরেজ, যিনি গোদরেজ কনজিউমার প্রডাক্টের চেয়ারপার্সন ও ভাই পিরোজশাহ আদি গোদরেজ, যিনি বাণিজ্যিক সম্রাজ্যের রিয়েল এস্টেট শাখা গোদরেজ প্রোপার্টিজের প্রধান।  তিনি ২০১৬ সালে শিল্পপতি অরবিন্দ দারাব দুবাশ কে বিয়ে করেন। তাদের বিয়ে ১৯ দিন দীর্ঘ ১৯ টি জাকালো ভোজের মাধ্যমে হয়েছিল।  তারা মুম্বাইয়ে তাদের দুই সন্তানের সাথে বসবাস করে। 

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:মুম্বইয়ের ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ভারতীয় প্রধান নির্বাহী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের পারসি ব্যক্তি
সুকন্যা দত্ত

**সুকন্যা দত্ত** একজন ভারতীয় প্রাণীবিদ এবং লেখিকা। তিনি বই, রেডিও স্ক্রিপ্ট এবং গল্পের মাধ্যমে বিজ্ঞানকে জনপ্রিয় করে তুলেছেন।

## জীবনী এবং কর্মজীবন
১৯৬১ সালে কলকাতায় তার জন্ম। দত্ত কলকাতা বিশ্ববিদ্যালয়ে পড়াশোনা করেন। যেখানে তিনি প্রাণিবিদ্যা বিভাগে ডক্টরেট অর্জন করেন। তিনি বৈজ্ঞানিক ও শিল্প গবেষণা কাউন্সিলের জন্য কাজ করেন। তিনি সায়েন্স রিপোর্টারের সহযোগী সম্পাদক হিসেবে কাজ করেছেন।  তিনি বিজ্ঞান এবং বিজ্ঞান কল্পকাহিনি উভয় বিষয়ে অসংখ্য বই লিখেছেন। তার কথাসাহিত্যগুলোতে প্রযুক্তিতে অধিক মনোযোগ দেওয়ার জন্য নিরেট বিজ্ঞান কল্পকাহিনি বলে বর্ণনা করা হয়। তিনি কিছু কল্পকাহিনিও লিখেছেন। তার বইগুলো ইংরেজিতে লেখা হয়। 

## গ্রন্থপঞ্জি

* *ওয়ান্স আপন এ ব্লু মুন: বিজ্ঞান কথাসাহিত্য গল্প* (নয়া দিল্লী, ভারত: ন্যাশনাল বুক ট্রাস্ট, ২০০৬)
* *বিয়ন্ড দ্যা ব্লু: সাই-ফাই গল্প সংগ্রহ* (নয়া দিল্লী, ভারত: রুপা অ্যান্ড কোম্পানি, ২০০৮)
* *ওয়ার্ল্ড এপার্ট : বিজ্ঞান কথাসাহিত্য গল্প* (নয়া দিল্লী, ভারত: ন্যাশনাল বুক ট্রাস্ট, ২০১২)
* *আদার স্কিএস* (নয়া দিল্লী, ভারত: বিজ্ঞান প্রচার, ২০১৭)
* *ইন্ডিয়ান সাইন্টিস্ট: দ্য সাগা অফ ইন্সপিয়ার্ড মাইন্ড* (নয়া দিল্লী, ভারত: বিজ্ঞান প্রচার, ২০১৮) [অংশীদার]
* *সোশ্যাল লাইফ অফ প্ল্যান্ট* (নয়া দিল্লী: ন্যাশনাল বুক ট্রাস্ট, ভারত, ২০১২)
* *The Secrets of Proteins* (নয়া দিল্লী, ন্যাশনাল বুক ট্রাস্ট) [মেধা রাজধিকের সাথে]
* *Amazing Adaptations* (নয়া দিল্লী, ন্যাশনাল বুক ট্রাস্ট, ২০১২)
* *দ্য ওয়ান্ডারফুল মারিন ওয়ার্ল্ড* (নয়া দিল্লী, প্রকাশনা বিভাগ)
* *প্ল্যান্টস মেক ফ্রেন্ডস টু* (নয়া দিল্লী, উইজডম ট্রি, ২০১৫)
* *এ টাচ অফ গ্লাস* (নয়া দিল্লী, ন্যাশনাল বুক ট্রাস্ট, ২০১৬)
* *রেইন রেইন কাম এগেইন* (নয়া দিল্লী, নিসচিয়ার)
* *সোসিয়াল লাইফ অফ এনিম্যাল* (নয়া দিল্লী, ন্যাশনাল বুক ট্রাস্ট, ২০১৪)
* *অপারেশন গেনে* (নয়া দিল্লী; নিসচিয়ার)
* *এ কাইট'স স্টোরি* (নয়া দিল্লী, ন্যাশনাল বুক ট্রাস্ট)
* *লাইফ অফ আর্থ* (নয়া দিল্লী, বিজ্ঞান প্রচার)
* *স্নেকস* (নয়া দিল্লী, বিজ্ঞান প্রচার)
* *শান্তি স্বরূপ ভত্নাগর, দ্য ম্যান অ্যান্ড হিজ মিশন* (নয়া দিল্লী, নিসচিয়ার)
* *অ্যাডভেঞ্চার অফ ঝিলিক* (নয়া দিল্লী, প্রকাশনা বিভাগ)
* *ভিস্তাস ইন সাইন্স কমিউনিকেশন* (সহ-লেখক রিপোর্ট)
* *Golden Treasury of Science & Technology* (নয়া দিল্লী, নিসচিয়ার) [Co-authored]
* *হোয়াট?* (নয়া দিল্লী, নিসচিয়ার) [সহ রচনা]
* *হাউ?* (নয়া দিল্লী, নিসচিয়ার) [সহ রচনা]
* *হোয়াই?* (নয়া দিল্লী, নিসচিয়ার) [সহ রচনা]
* *এনিম্যাল আর্কিটেকচার* (আসন্ন বই)

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিজ্ঞানী
বিষয়শ্রেণী:ভারতীয় লেখিকা
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:পশ্চিমবঙ্গের লেখিকা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার লেখক
বিষয়শ্রেণী:বাংলা ভাষার বিজ্ঞান কল্পকাহিনী লেখক
বিষয়শ্রেণী:বাঙালি লেখক
বিষয়শ্রেণী:ভারতীয় অ-কল্পকাহিনী লেখিকা
বিষয়শ্রেণী:ভারতীয় নারী ছোটগল্পকার
বিষয়শ্রেণী:ভারতীয় বিজ্ঞান লেখক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় ছোটগল্পকার
আবিদা ইসলাম

**আবিদা ইসলাম** একজন বাংলাদেশী কূটনীতিক এবং তিনি যুক্তরাজ্যে বাংলাদেশের জন্য সাবেক হাইকমিশনার। এর আগে তিনি মেক্সিকো ও দক্ষিণ কোরিয়ায় নিযুক্ত বাংলাদেশের রাষ্ট্রদূত ছিলেন। তিনি ভারতে বাংলাদেশের প্রাক্তন ডেপুটি হাই কমিশনার ছিলেন। তিনি পররাষ্ট্র মন্ত্রণালয়ের আমেরিকা বিষয়ক বিভাগের প্রাক্তন মহাপরিচালক।

## প্রারম্ভিক জীবন
আবিদা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি লাভ করেন। পরে অস্ট্রেলিয়ার মোনাশ বিশ্ববিদ্যালয় থেকে পররাষ্ট্র ও বৈদেশিক বাণিজ্যে স্নাতকোত্তর ডিগ্রি অর্জন করেন।

আবিদা ইসলাম ১৯৯৫ সালের নভেম্বরে ১৫তম বাংলাদেশ সিভিল সার্ভিস ব্যাচ থেকে বাংলাদেশ পররাষ্ট্র সেবায় যোগদান করেন। তিনি ঢাকায় পররাষ্ট্র মন্ত্রণালয়ের অধীন বিভিন্ন আন্তর্জাতিক সম্পর্ক বিভাগে কর্মরত ছিলেন। তিনি শ্রীলঙ্কা এবং যুক্তরাজ্যে বাংলাদেশ হাইকমিশনে দায়িত্ব পালন করেছেন। তিনি ২০১২ থেকে ২০১৪ সাল পর্যন্ত কলকাতায় বাংলাদেশের ডেপুটি হাইকমিশনার ছিলেন।

আবিদা ইসলাম পররাষ্ট্র মন্ত্রণালয়ে আমেরিকার মহাপরিচালক ছিলেন। ২০১৭ সালের জুলাই মাসে তিনি দক্ষিণ কোরিয়ায় বাংলাদেশের রাষ্ট্রদূত নিযুক্ত হন। তিনি বিশ্ববিদ্যালয়ের সভাপতি সিওং হোয়ান সু-এর সাথে ইয়োনসেই বিশ্ববিদ্যালয়ের গ্রন্থাগারে শেখ মুজিবুর রহমানের প্রতি উৎসর্গীকৃত একটি কর্নার উদ্বোধন করেন। তিনি শেখ মুজিবুর রহমানের লেখা "অসমাপ্ত আত্মজীবনী" বইয়ের কোরীয় অনুবাদের উদ্বোধনী অনুষ্ঠানে উপস্থিত ছিলেন।

২০২১ সালের জুলাই মাসে, আবিদা ইসলামকে মেক্সিকোতে বাংলাদেশের রাষ্ট্রদূত নিযুক্ত করা হয়। তিনি একই সাথে কোস্টারিকা, গুয়াতেমালা, ইকুয়েডর এবং হন্ডুরাসের রাষ্ট্রদূত হিসেবে দায়িত্ব পালন করেন। তিনি মেক্সিকো-বাংলাদেশ ভার্চুয়াল বিজনেস প্ল্যাটফর্ম প্রতিষ্ঠায় কাজ করেছিলেন। দক্ষিণ কোরিয়ায় বাংলাদেশের রাষ্ট্রদূত হিসেবে তার স্থলাভিষিক্ত হন মোঃ দেলোয়ার হোসেন। তিনি মেক্সিকো-বাংলাদেশ সংসদীয় মৈত্রী গোষ্ঠী গঠনের তত্ত্বাবধান করেছিলেন।

২০২৫ সালের জানুয়ারিতে, সাইদা মুনা তাসনিমের স্থলাভিষিক্ত হিসেবে আবিদা ইসলামকে যুক্তরাজ্যে বাংলাদেশের হাইকমিশনার নিযুক্ত করা হয়।

## তথ্যসূত্র

বিষয়শ্রেণী:২১শ শতাব্দীর বাংলাদেশী নারী
বিষয়শ্রেণী:মেক্সিকোতে বাংলাদেশের রাষ্ট্রদূত
বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত
বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:যুক্তরাজ্যে বাংলাদেশের হাই কমিশনার
জুয়েনা আজিজ

**জুয়েনা আজিজ** একজন বাংলাদেশী অবসরপ্রাপ্ত সরকারী কর্মকর্তা যিনি সর্বশেষ প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক (সিনিয়র সচিব পদমর্যাদায়) হিসেবে দায়িত্ব পালন করেছেন। এর আগে তিনি বাংলাদেশের সমাজকল্যাণ মন্ত্রণালয়, তথ্য ও যোগাযোগ প্রযুক্তি বিভাগসহ একাধিক মন্ত্রণালয়ে  দায়িত্ব পালন করেছেন। 

## জন্ম ও শিক্ষাজীবন
জুয়েনা আজিজ ১৯৬১ সালে নোয়াখালী জেলায় জন্মগ্রহণ করেন। তার পিতা ছিলেন মুক্তিযোদ্ধা আজিজুল হক। সাত ভাইবোনের মধ্যে তিনি সবার বড়। নোয়াখালীতে মাধ্যমিক ও উচ্চ মাধ্যমিক শেষ করে তিনি ইডেন মহিলা কলেজ থেকে স্নাতক ও ঢাকা বিশ্ববিদ্যালয় থেকে স্নাতকোত্তর লাভ করেন। পরে তিনি ব্রাডফোর্ড বিশ্ববিদ্যালয় থেকে ব্যবস্থাপনা, বার্মিংহাম বিশ্ববিদ্যালয় থেকে অর্থনৈতিক ব্যবস্থাপনা ও হার্ভার্ড বিশ্ববিদ্যালয় থেকে লিডিং ইকনোমিক গ্রোথ বিষয়ে ডিগ্রি লাভ করেন।

ব্যক্তিগত জীবনে তিনি বিবাহিত ও তার দুই সন্তান আছে। তার স্বামী এনায়েত হোসেন খান একজন সাংবাদিক।

## কর্মজীবন
জুয়েনা আজিজ ১৯৮৪ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারের ৮৪ ব্যাচে ১৯৮৬ সালে চাকরিতে যোগদান করেন। চাকরি জীবনে তিনি  প্রাথমিক শিক্ষা অধিদপ্তরের পরিচালক (পলিসি এন্ড অপারেশন), স্থানীয় সরকার বিভাগের পানি সরবরাহ শাখার প্রধান এবং মনিটরিং, ইন্সপেকশন এন্ড ইভাল্যুয়েশন উইং-এর মহাপরিচালক হিসেবে দায়িত্ব দায়িত্ব পালন করেন।

২০১৬ সালের ১১ মে তাকে পদোন্নতি দিয়ে পরিকল্পনা কমিশনের শিল্প ও শক্তি বিভাগ ও পরে ভৌত অবকাঠামো বিভাগের সচিব পদমর্যাদায় সদস্য করা হয়। ২০১৮ সালের ৮ জুলাই থেকে ২০১৯ সালের ২০ জানুয়ারি পর্যন্ত তিনি তথ্য ও যোগাযোগ প্রযুক্তি বিভাগের সচিব ছিলেন। ২০১৯ সালের ২১ জানুয়ারি সচিব হিসেবে সমাজকল্যাণ মন্ত্রণালয়ে যোগদান করেন ও ৩০ জানুয়ারি তাকে সিনিয়র সচিব হিসেবে পদোন্নতি দেওয়া হয়।

জুয়েনা আজিজ ২০২০ সালের ১ জানুয়ারি প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে দায়িত্ব গ্রহণ করেন।

## তথ্যসূত্র

## বহিঃসংযোগ

বিষয়শ্রেণী:নোয়াখালী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:সরকারি কর্মকর্তা
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬১-এ জন্ম
বিষয়শ্রেণী:বাংলাদেশের নারী সচিব
বিষয়শ্রেণী:বাংলাদেশী সরকারি চাকরিজীবী
রিমা আল-কাদিরী

**রিমা আল-কাদিরী** একজন সিরীয়- আরব রাজনীতিবিদ এবং বাশার আল-আসাদের মন্ত্রিসভার সমাজ ও শ্রম বিষয়ক মন্ত্রী।

## প্রারম্ভিক জীবন
রিমা আল-কাদিরী ১৯৬৩ সালে সিরিয়ার দামেস্কে জন্মগ্রহণ করেন। ১৯৮৬ সালে তিনি দামেস্ক বিশ্ববিদ্যালয়ের ফরাসি সাহিত্য বিভাগ থেকে স্নাতক ডিগ্রী অর্জন করেন। স্নাতক শেষ করার পর তিনি বেসরকারি প্রতিষ্ঠানে কাজ করতে থাকেন। তিনি সিরিয়ার কমার্শিয়াল ব্যাংকেও কাজ করেছেন।

## কর্মজীবন
২০০৯ সালে রিমা আল-কাদিরী আন্তর্জাতিক পরিকল্পনা ও সহযোগিতা কমিশনে সহকারী প্রধান হিসাবে যোগদান করেন। ২০১৪ সালে কমিশনের প্রধান পদে উন্নীত হন। ২২ আগস্ট ২০১৫ তারিখে রাষ্ট্রপতি বাশার আল-আসাদ তাকে সমাজ বিষয়ক মন্ত্রী হিসাবে শপথ গ্রহণ করেন। তিনি আগের মন্ত্রী কিন্ডার আল শাম্মাতের স্থলাভিষিক্ত হন। তিনি ব্রাজিলের সাও পাওলোতে বসবাসরত সিরীয় প্রবাসীদের সাথে সাক্ষাৎ করেন এবং বাশার আল আসাদের সরকারকে সমর্থন সম্পর্কিত বিষয় নিয়ে আলোচনা তাদের সাথে আলোচনা করেন।  তিনি ২০১৭ সালের এপ্রিল মাসে ইরানের খোরাসান রাজাবির মাশহাদে অনুষ্ঠিক মুসলিম সংখ্যাগরিষ্ঠ দেশগুলোর মহিলা বিষয়ক মন্ত্রীদের শীর্ষ সম্মেলনে যোগ দেন। তিনি ইরানে অনুষ্ঠিত শীর্ষ সম্মেলনের পাশাপাশি ইরানের নারী ও পরিবার বিষয়ক উপ-রাষ্ট্রপতি শাহিন্দোকত মোলাওয়ার্দীর সাথেও দেখা করেন। রিমা ২৭ আগস্ট, ২০১৭ তারিখে বেলারুশ সফর করেন এবং বেলারুশের রাষ্ট্রপতি আলেকজান্ডার লুকাশেঙ্কোর সাথে সাক্ষাৎ করেন। তারা  বেলারুশে  অবস্থিত সিরীয় শিশুদের শিক্ষা প্রদানের বিষয় নিয়ে আলোচনা করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:দামেস্কের রাজনীতিবিদ
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৩-এ জন্ম
বিষয়শ্রেণী:২১শ শতাব্দীর সিরীয় নারী রাজনীতিবিদ
বিষয়শ্রেণী:২১শ শতাব্দীর সিরীয় রাজনীতিবিদ
বিষয়শ্রেণী:সিরিয়ার নারী মন্ত্রী
ফাতিমা মারুয়ান

**ফাতিমা মারুয়ান**, আরোও **ফাতেমা মারুয়েন**, (জন্ম ১৯৫২) হচ্ছেন একজন একটি মরোক্কান চিকিৎসক, ব্যবসায়িক নির্বাহী এবং রাজনীতিবিদ। ২০০২ থেকে ২০০৫ পর্যন্ত, তিনি কাসাব্লাংকার ইববে রোচড বিশ্ববিদ্যালয় হাসপাতালের এন্ডোক্রিনলজি ও বিপাকীয় রোগের প্রধান চিকিৎসক ছিলেন। আরো সম্প্রতি, প্রধানমন্ত্রী আব্দেলিল্লাহ বেনকিরেন-এর অধীনে অক্টোবর ২০১৩ থেকে এপ্রিল ২০১৭ পর্যন্ত তিনি ন্যাশনাল র্যালি অফ ইন্ডিপেনডেন্ট-এর সদস্য হিসেবে কারুশিল্প ও সামাজিক অর্থনীতি বিষয়ক মন্ত্রী নিযুক্ত হন।

## জীবনী
ফাতিমা ১৯৫২ সালে কাসাব্ল্যাংকা এর পূর্বে অবস্থিত বেন্সলিমানে-এ জন্মগ্রহণ করেন। ফাতিমা মারুয়ান লিওন বিশ্ববিদ্যালয়ে মেডিসিনে অধ্যয়ন করেন। তিনি কাসাব্লাংকা বিশ্ববিদ্যালয়ের মেডিসিন ও ফার্মেসি বিভাগের অধ্যাপক এবং গবেষক হন। তিনি এন্ডোক্রিনিলজি এবং পুষ্টি ঘাটতি জনিত রোগের বিশেষজ্ঞ, তিনি কাসাব্লাংকা ইবনে রোচড হাসপাতালের এন্ডোক্রিনিলজি বিভাগ, ডায়াবেটোলজি এবং পুষ্টি বিভাগের নেতৃত্ব দেন। মারুয়ান মরক্কোর ডায়াবেটিস নিমূর্ল কমিশনের সদস্য। তিনি মরক্কো সোসাইটি অফ এন্ডোক্রিনিলজি, ডায়াবেটিস এবং পুষ্টি -এর প্রধান হন। ফাতিমা মারুয়ান বেশ কয়েকটি বৈজ্ঞানিক প্রকাশনায় অবদান রেখেছেন।

রাজনৈতিক ক্ষেত্রে, ন্যাশনাল র্যালি অফ ইন্ডিপেনডেন্ট এর সদস্য হিসাবে, তিনি স্বাস্থ্য ও শিক্ষা পরিকল্পনা উন্নয়নে অংশ নেন। ২০১৩ থেকে ২০১৭ পর্যন্ত তিনি কারুশিল্প ও সামাজিক অর্থনীতি মন্ত্রী হিসেবে দায়িত্ব পালন করেন।

মারুয়ান এছাড়াও কাসাব্লাংকা শিকাগো সিস্টার সিটি এসোসিয়েশনের বোর্ড সদস্য। তিনি ত্রিভাষিক, আরবি, ফরাসি এবং ইংরেজিতে কথা বলেন। সান্তে এস.এ.এস এর গন্তব্যস্থলের বৈজ্ঞানিক বোর্ডের সদস্য, তিনি কাসাব্লাংকার ক্যালিফোর্নিয়া কার্ডিওলজি ক্লিনিকের জন্যও কাজ করেছেন।

ফাতেমা মারুয়ান বিবাহিত এবং তার দুই সন্তান রয়েছে।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:কাসাব্লাঙ্কার ব্যক্তি
বিষয়শ্রেণী:Moroccan women scientists
বিষয়শ্রেণী:Moroccan women physicians
বিষয়শ্রেণী:Moroccan endocrinologists
বিষয়শ্রেণী:Moroccan politicians
বিষয়শ্রেণী:রাজনীতিতে মরক্কোর নারী
বিষয়শ্রেণী:University of Lyon alumni
বিষয়শ্রেণী:University of Hassan II Casablanca faculty
বিষয়শ্রেণী:জীবিত ব্যক্তি
বিষয়শ্রেণী:মরক্কী রাজনীতিবিদ
বিষয়শ্রেণী:২১শ শতাব্দীর মরক্কী নারী রাজনীতিবিদ
বিষয়শ্রেণী:২১শ শতাব্দীর মরক্কী রাজনীতিবিদ
ভীমরাম, দার্জিলিং

**ভীমরাম** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি নকশালবাড়ী শহরের দক্ষিণে অবস্থিত একটি জনগণনা নগর।

## ভূগোল
ভীমরাম জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। এই শহরের অনতিদূরে ভারত-নেপাল সীমান্ত দিয়ে মেচী নদী প্রবাহিত।

## জনতত্ত্ব
২০১১ খ্রিষ্টাব্দের ভারতের জনগণনা অনুসারে ভীমরাম জনগণনা নগরের জনসংখ্যা ১১০৫৮ জন, যার মধ্যে ৫৬৯১ জন পুরুষ ও ৫৩৬৭ জন নারী। প্রতি হাজার পুরুষে ৯৪৩ জন নারী। ৬ বছর অনুর্দ্ধ ১১৫৭ জন শিশু, যা সমগ্র জনসংখ্যার ১০.৪৬ %। ৬ বছরোর্দ্ধ জনসংখ্যার ৭৭.৫৯% অর্থাৎ ৭৬৮২ জন সাক্ষর।

## ভাষা ও ধর্ম
### ভাষা

### ধর্ম

জনগণনা নগরটিতে ১০৩৭০ জন হিন্দু, ৫৪৩ জন মুসলিম, ১০০ জন খ্রিস্টান, ৫ জন শিখ, ৩১ জন বৌদ্ধ ও ৫ জন জৈন বাস করেন।

## পরিবহন
শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপালে সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন।

## তথ্যসূত্র

বিষয়শ্রেণী:দার্জিলিং জেলার শহর ও নগর
রেহানা সুলতান

**রেহানা সুলতান** (জন্ম: ১৯ নভেম্বর ১৯৫০) হলেন একজন ভারতীয় চলচ্চিত্র অভিনেত্রী। পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করার পর *[[দস্তক (১৯৭০-এর চলচ্চিত্র)|দস্তক]]* (১৯৭০) চলচ্চিত্রে অভিনয়ের মধ্য দিয়ে তার বলিউডে অভিষেক ঘটে। উক্ত কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। *[[চেতনা (১৯৭০-এর চলচ্চিত্র)|চেতনা]]* (১৯৭০) চলচ্চিত্রে তিনি একটি যৌন আবেদনময়ী বলিষ্ট চরিত্রে অভিনয় করেন। এত সম্ভাবনাময় শুরুর পরও একই ধারার চলচ্চিত্র ও চরিত্র নির্বাচনের কারণে তার চলচ্চিত্র কর্মজীবনের সমাপ্তি ঘটে।

## প্রারম্ভিক জীবন
রেহানা সুলতান ১৯৫০ সালের ১৯শে নভেম্বর এলাহাবাদে এক বাহাই পরিবারে জন্মগ্রহণ করেন। তিনি ১৯৬৭ সালে হাই স্কুলের পড়াশোনা সম্পন্ন করেন এবং একই বছর পুনের ভারতীয় চলচ্চিত্র ও দূরদর্শন সংস্থানে (এফটিআইআই) অধ্যয়নের সুযোগ পান। এফটিআইআইয়ের স্নাতক কোর্সে তিনি বিশ্বনাথ আয়েঙ্গারের ডিপ্লোমা চলচ্চিত্র *শাদি কি পেহলি সালগিরাহ* চলচ্চিত্রে যৌন আবেদনময়ী চরিত্রে অভিনয় করেন।

## কর্মজীবন
পরিচালক রাজিন্দর সিং বেদী ভারতীয় চলচ্চিত্র ও দূরদর্শন সংস্থানে রেহানা অভিনীত স্বল্পদৈর্ঘ্য চলচ্চিত্রটি দেখার পর তাকে পূর্ণদৈর্ঘ্য চলচ্চিত্রে কাজ করার প্রস্তাব দেন। রেহানা ১৯৭০ সালে বেদী পরিচালিত *[[দস্তক (১৯৭০-এর চলচ্চিত্র)|দস্তক]]* চলচ্চিত্রের মাধ্যমে বলিউডে আবির্ভূত হন। তিনি এফটিআইআই থেকে আগত প্রথম ব্যক্তি, যিনি চলচ্চিত্রে প্রধান ভূমিকায় অভিনয় করেন। এই ছবিতে একজন নিঃসঙ্গ গৃহিণীর ভূমিকায় অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। একই বছর তিনি বি. আর. ইশারা পরিচালিত *[[চেতনা (১৯৭০-এর চলচ্চিত্র)|চেতনা]]* (১৯৭০) চলচ্চিত্রে তিনি একজন যৌনকর্মীর চরিত্রে অভিনয় করেন। তার এই কাজ হিন্দি চলচ্চিত্রে যৌনকর্মীর চিত্রায়নের ধারা পরিবর্তন করে দেয়।

যৌন আবেদনময়ী চরিত্রে তার অভিনয় তাকে সফলতা এনে দিলেও তা তার ভবিষ্যৎ চলচ্চিত্র নির্বাচনের পথ সীমিত করে দেয়। তিনি পরবর্তী কালে *হার জিৎ* (১৯৭২), *প্রেম পর্বত* (১৯৭৩) এবং রাজনৈতিক ব্যঙ্গধর্মী *কিস্‌সা কুরসি কা* (১৯৭৭) ছবিতে অভিনয় করেন। ১৯৮১ সালে তিনি শত্রুঘ্ন সিনহার বিপরীতে পাঞ্জাবি চলচ্চিত্র *পুত জাত্তান দে*-এ অভিনয় করেন। ১৯৮৪ সালে তিনি বিজয় আনন্দের *হাম রাহেঁ না রাহেঁ* চলচ্চিত্রে শাবানা আজমীর সাথে কাজ করেন।

## ব্যক্তিগত জীবন
১৯৮৪ সালে তিনি তার *চেতনা* চলচ্চিত্রের পরিচালক ও লেখক বি. আর. ইশারার সাথে বিবাহ বন্ধনে আবদ্ধ হন এবং ধীরে ধীরে চলচ্চিত্র থেকে সরে যেতে থাকেন।

## পুরস্কার
* ১৯৭১: শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার - *[[দস্তক (১৯৭০-এর চলচ্চিত্র)|দস্তক]]*

## তথ্যসূত্র

## বহিঃসংযোগ
* 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্যামধন

**শ্যামধন** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷

## ভূগোল

শ্যামধন জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ এটি নেপাল সীমান্তে মেচী নদীর অনতিদূরে অবস্থিত৷ শহরটি খড়িবাড়ী থানার অন্তর্গত৷

## জনতত্ত্ব
২০১১ খ্রিস্টাব্দের ভারতের জনগণনা অনুসারে শ্যামধন জনগণনা নগরের জনসংখ্যা ৫১৯২ জন, যার মধ্যে ২৬৫৫ জন পুরুষ ও ২৫৩৭ জন নারী৷ প্রতি হাজার পুরুষে ৯৫৬ জন নারী৷ ৬ বছর অনুর্দ্ধ ৫৩৩ জন শিশু, যা সমগ্র জনসংখ্যার ১০.২৭ %৷ ৬ বছরোর্দ্ধ জনসংখ্যার ৮০.৩৮% অর্থাৎ ৩৭৪৫ জন সাক্ষর৷
## পরিবহন
শহরটি ৩২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর খড়িরাড়ীর পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাতাসি রেলওয়ে স্টেশন৷

## তথ্যসূত্র

বিষয়শ্রেণী:দার্জিলিং জেলার শহর ও নগর
লিলিমুর আর্ভিডসন

**মাজ লিলিমুর আর্ভিডসন** (১ মে ১৯৪৩ - ২৩ এপ্রিল ২০১২) একটি সুইডিশ ট্রেড ইউনিয়ন নেতা গভর্নর। তিনি ১৯৯৮ থেকে ২০০৪ সাল পর্যন্ত গটল্যান্ডের গভর্নর ছিলেন।.

## প্রাথমিক জীবন ও ক্যারিয়ার
আর্ভিডসন নার্স হিসাবে প্রশিক্ষিত এবং পরবর্তীতে উদ্বেবাল্লা হাসপাতালের নার্সিং সহকারী হিসেবে কাজ করেন। আর্ভিডসন নার্সিং এর পাশাপাশি ট্রেড ইউনিয়নের সাথে যুক্ত হন। ১৯৭২ সালে সুইডিশ মিউনিসিপাল ওয়ার্কার্স ইউনিয়নে একাডেমিক ন্যায়পাল হিসাবে কর্মরত ছিলেন। ১৯৮২ সালে তিনি ন্যায়পাল হিসেবে নিযুক্ত হন এবং ১৯৮৩ সালে উপ-রাষ্ট্রপতি হিসেবে নিযুক্ত হন।

জুন ১৯৮৮ সালে তিনি সুইডিশ মিউনিসিপাল ওয়ার্কার্স ইউনিয়নের সভাপতি নিযুক্ত হন। তিনি ইউনিয়নের প্রথম মহিলা রাষ্ট্রপতি। এছাড়াও, তিনি সুইডিশ ট্রেড ইউনিয়ন কনফেডারেশনের (এলও) যেকোনো সংস্থার প্রথম মহিলা রাষ্ট্রপতি হন। ১৯৯০ থেকে ১৯৯১ সাল পর্যন্ত তিনি সুইডিশ সোশ্যাল ডেমোক্র্যাটিক ওয়ার্কার্স পার্টির নির্বাহী বোর্ডের সদস্য ছিলেন।

১৯৯৫ সালে, তিনি পাকস্থলীল আলসারের কারণে সুইডিশ মিউনিসিপাল ওয়ার্কারস ইউনিয়নের প্রেসিডেন্ট পদ থেকে অবসর নেন। তিনি ভক্সজো বিশ্ববিদ্যালয়ের বোর্ডের এবং এস্তোনিয়ার দুর্যোগ বিশ্লেষণ গোষ্ঠীর সদস্য ছিলেন।

১৫ জানুয়ারী ১৯৯৮ সালে সুইডিশ সরকার আর্ভিডসনকে গোটল্যান্ডের গভর্নর হিসেবে নিয়োগ দেন।গভর্নর হিসাবে দায়িত্ব পালনের সময় তিনি বিশেষ করে দ্বীপ থেকে মূল ভূমিতে পরিবহন ব্যবস্থার উন্নয়ন করেন। ২৯ ফেব্রুয়ারি ২০০৪ এ তিনি গভর্নরের পদ থেকে অবসর গ্রহণ করেন।২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।
২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।

২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।

২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪৩-এ এশিয়ায় প্রতিষ্ঠিত
বিষয়শ্রেণী:২০১২-এ মৃত্যু
বিষয়শ্রেণী:রাজনীতিতে সুয়েডীয় নারী
বিষয়শ্রেণী:১৯৪৩-এ জন্ম
বিষয়শ্রেণী:২১শ শতাব্দীর সুয়েডীয় নারী রাজনীতিবিদ